CELEX: 62021TN0806
Language: el
Date: 2021-12-27 00:00:00
Title: Υπόθεση T-806/21: Προσφυγή — αγωγή της 27ης Δεκεμβρίου 2021 — NT κατά EMA

14.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/66
            
         
      Προσφυγή — αγωγή της 27ης Δεκεμβρίου 2021 — NT κατά EMA
      (Υπόθεση T-806/21)
      (2022/C 73/83)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: NT (εκπρόσωπος: N. de Montigny, δικηγόρος)
      
         Καθού-εναγόμενος: Ευρωπαϊκός Οργανισμός Φαρμάκων
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 15ης Μαρτίου 2021·
               
            
                  —
               
               
                  στο μέτρο που απαιτείται, να ακυρώσει την απόφαση της 30ής Σεπτέμβριου 2021·
               
            
                  —
               
               
                  να υποχρεώσει τον καθού-εναγόμενο να καταβάλει ως αποζημίωση το ποσό των 2 500,00 ευρώ για την ηθική βλάβη την οποία υπέστη η προσφεύγουσα-ενάγουσα·
               
            
                  —
               
               
                  να καταδικάσει τον καθού-εναγόμενο στα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής η προσφεύγουσα-ενάγουσα προβάλλει πέντε λόγους.
      
                  1.
               
               
                  Με τον πρώτο λόγο προβάλλεται ότι δεν αιτιολογήθηκε επαρκώς κατά νόμον η απόφαση. Η προσφεύγουσα-ενάγουσα επικαλείται, συναφώς, την έλλειψη συγκεκριμένης και εμπεριστατωμένης εξετάσεως της καταστάσεως και αντιφάσεις στα στοιχεία των διαβιβασθέντων συμπερασμάτων. Προβάλλει, περαιτέρω, εσφαλμένη ερμηνεία της εννοίας της «επαγγελματικής νόσου» και πρόδηλο σφάλμα εκτιμήσεως.
               
            
                  2.
               
               
                  Με τον δεύτερο λόγο προβάλλεται μη παροχή πληροφοριών ή παροχή ανακριβών πληροφοριών από τον ιατρικό σύμβουλο του Οργανισμού στον ορισθέντα από την προσφεύγουσα-ενάγουσα ιατρό και στον τρίτον ιατρό ως προς τον χαρακτηρισμό της επαγγελματικής νόσου υπό την έννοια του κανονισμού υπηρεσιακής καταστάσεως.
               
            
                  3.
               
               
                  Με τον τρίτο λόγο προβάλλεται η ύπαρξη διαδικαστικής πλημμέλειας και ο πρόωρος χαρακτήρας των συμπερασμάτων της επιτροπής ανικανότητας κατά το μέρος που θεωρείται ότι τα εν λόγω συμπεράσματα έλαβαν υπόψη την προκληθείσα λόγω της εργασίας αγχογόνο κατάσταση και κατά το μέρος που τα περιστατικά στα οποία αυτά στηρίζονται ερευνώνται επί του παρόντος διοικητικώς.
               
            
                  4.
               
               
                  Με τον τέταρτο λόγο προβάλλεται προσβολή του δικαιώματος της προσφεύγουσας-ενάγουσας να ασκήσει το δικαίωμά της ακροάσεως ενώπιον της αρμόδιας για τη σύναψη συμβάσεων αρχής προ της εκδόσεως της αποφάσεως και παράβαση του καθήκοντος μέριμνας, αρωγής και χρηστής διοικήσεως.
               
            
                  5.
               
               
                  Με τον πέμπτο λόγο προβάλλεται υπηρεσιακό πταίσμα στο οποίο υπέπεσε η διοίκηση στο πλαίσιο της εξετάσεως της αιτήσεως της προσφεύγουσας-ενάγουσας το οποίο είχε ως συνέπεια να υποστεί η ίδια ζημία εκτιμώμενη κατά δίκαιη κρίση σε 2 500,00 ευρώ.